b'\n_START_ARTICLE_\nAdolf Sadar\n_START_SECTION_\n\xc5\xbdivljenjepis\n_START_PARAGRAPH_\nIzhaja iz u\xc4\x8diteljske dru\xc5\xbeine (gl. tudi brata Vendelin in Oton) in je med letoma 1879 in 1884 je obiskoval ljudsko \xc5\xa1olo v \xc5\xa0kofji Loki. Med letoma 1884 in 1888 je obiskoval gimnazijo v Kranju, v letih 1888 in 1889 pa gimnazijo v Ljubljani. Nato je med letoma 1889 in 1893 prav tam obiskoval tudi u\xc4\x8ditelji\xc5\xa1\xc4\x8de. Maturiral je leta 1893. Usposobljenostni izpit je opravil leta 1895._NEWLINE_Potem je med letoma 1893 in 1909 u\xc4\x8dil v Budanjah pri Vipavi. V letih 1909 in 1911 je bil na drugi mestni de\xc5\xa1ki \xc5\xa1oli v Ljubljani. Od leta 1911 dalje je bil na sprva de\xc5\xbeelnem, kasneje dr\xc5\xbeavnem vzgajali\xc5\xa1\xc4\x8du, kjer je leta 1920 postal ravnatelj zavoda, 31. oktobra 1929 pa je bil upokojen. Umrl je dober teden po upokojitvi.\n_START_SECTION_\nDela\n_START_PARAGRAPH_\nUkvarjal se je predvsem z vzgojo zanemarjene mladine. O tej temi je objavil ve\xc4\x8d strokovnih spisov npr. v Slovencu in v publikaciji Skrbstvena vzgoja (1919) (COBISS)'